# Luc Loren

Lucas Lorén, més conegut com a Luc Loren (Saragossa, 11 de maig de 1993), és un influenciador, divulgador social, activista LGBT, presentador de televisió i discjòquei espanyol.

## Carrera

Nascut i criat a Saragossa, durant la joventut es va mudar a Barcelona pels estudis universitaris i hi ha romàs. Al principi es va formar en comunicació audiovisual amb la intenció d'esdevenir director de cinema. Treballa en el món de les xarxes socials des dels 18 anys. En aquesta etapa, va començar a desenvolupar-se professionalment com a fotògraf novell en discoteques, on es va amistar amb Aida Domènech i va aprendre l'ocupació de discjòquei. Ella li feia de model en imàtgens que penjaven a Fotolog. Quan la popularitat de Domènech va créixer, ell feia part del seu grup, anomenat la Dulce Squad.
Després, va debutar públicament en el món audiovisual com a membre del grup The Tripletz, acompanyat de Sergi Pedrero i Nacho Duyos, amb qui va publicar un llibre el 2018. Feia servir el nom «La Lucre». Durant un temps, va formar part de l'equip de Be Agency, una agència de màrqueting d'influenciadors.
Actualment, amb vora 500.000 subscriptors a YouTube, té una secció titulada «No estamos locas» i dedicada enterament a la salut mental. Alguns dels temes que hi ha tractat, sovint a través d'entrevistes, són la transidentitat, l'ansietat, el veganisme, el terrorisme, la depressió, el VIH, la prostitució, el càncer i el poliamor. Hi ha entrevistat Maria Pombo, Nagore Robles i Jessica Goicoechea, entre d'altres. Arran d'aquest projecte, la productora Unicorn Content el va encoratjar a conduir la docusèrie Influencers: sobreviure a les xarxes socials, que es va estrenar el 2023 a Amazon Prime Video.
El 2020, durant la pandèmia per covid, va organitzar al seu perfil d'Instagram una sèrie de col·loquis pel Dia de l'Orgull LGBT amb activistes del sector per a conscienciar sobre temes com l'embaràs trans, la infància trans, les identitats no-binàries i l'art dels drag kings. El 2021, va participar com a conferenciant en la cinquena edició del festival Creative Fest. L'any següent, va presentar amb Tania Sarria un especial LGBTQ+ pel Mes de l'Orgull per a RTVE, en el qual va compartir pantalla amb personalitats com Ada Colau, Alba Reche, Juan Avellaneda i Ares Teixidó. També havia d'interviuar els assistents dels Premis Feroz, però per qüestions de salut no va poder. El 2023, va participar en el programa Supervivientes de Telecinco com a defensor del concursant Jonan Wiergo.
En paral·lel, la seva carrera com a DJ s'ha mantingut estable: ha punxat en centenars de locals i en nombrosos festivals de música. El juny del 2023, va dinamitzar la Pride Night de PortAventura World, un esdeveniment celebrat en el marc del Mes de l'Orgull.
Les figures que més l'han inspirat al llarg de la vida són Britney Spears i les Spice Girls.

## Premis

El 2019, al Festival Zoom li van lliurar el premi al millor youtuber. El 2023, va ser guardonat en els Premis Ídolo, concretament en la categoria «Stay True». A més, va rebre un premi Alcazaba per la docusèrie Influencers: sobreviure a les xarxes socials.

## Vida personal

És obertament gai. Manté una amistat amb companyes de professió com ara Dulceida i Laura Escanes.

## Referències

* ↑ Gorman, David. «L'influencer Luc Loren, a 8tv: "Soc súper espanyol i he votat ERC». 8TV, 12-02-2023. Arxivat de l'original el 19 de març 2023. [Consulta: 15 juny 2023].
* ↑ Girela, Francisco Javier. «Luc Loren: “Los influencers lo tenemos absolutamente todo, salvo la intimidad, y el precio a pagar tiene un coste emocional muy alto; falta pedagogía”» (en castellà). GQ, 06-06-2023. [Consulta: 15 juny 2023].
* 1 2 3 Candeira, Matías. «Influencer y prescriptor social: ¿quién es Luc Loren, el mejor amigo de Dulceida que habla sin tapujos de salud mental?» (en castellà). Yasss, 17-11-2022. [Consulta: 15 juny 2023].
* 1 2 Fernández Segura, Lidia. «Así fueron los comienzos del 'influencer' Luc Loren, en Fotolog y de mano de Dulceida» (en castellà). 20minutos, 15-06-2023. [Consulta: 15 juny 2023].
* ↑ Reyes, Ely. «Luc Loren, un genial youtuber español que rompe con todos los esquemas» (en castellà). La Neta, 27-03-2023. [Consulta: 15 juny 2023].
* ↑ «Aragón, tierra de 'influencers'» (en castellà). Heraldo de Aragón, 12-02-2018. [Consulta: 15 juny 2023].
* ↑ Gorman, David. «María Pombo revela problemes de salut mental: "Llevo un año yendo al psiquiatra"». El Nacional, 08-10-2020. [Consulta: 15 juny 2023].
* ↑ De Amorín, Daniela. «Nagore Robles: «Ha perdut la vida la meva millor amiga, ho era tot»». Catalunya Diari, 27-04-2021. [Consulta: 15 juny 2023].
* ↑ «Jessica Goicoechea y los 6 signos que evidencian que sufrió maltrato por River Viiperi» (en castellà). El Mundo, 09-03-2023. [Consulta: 15 juny 2023].
* ↑ Suero, Enrique. «Hablamos con el 'influencer' Luc Loren: de su amistad con Dulceida a su opinión sobre Victoria Federica» (en castellà). ¡Hola!, 10-04-2023. [Consulta: 15 juny 2023].
* 1 2 «El 'influencer' zaragozano Luc Loren gana un premio por su documental 'Sobrevivir a las redes'» (en castellà). Heraldo de Aragón, 13-06-2023. [Consulta: 15 juny 2023].
* ↑ «Luc Loren ofrece unas jornadas LGTBI muy especiales por el Día Internacional del Orgullo» (en castellà). Shangay, 26-06-2020. [Consulta: 15 juny 2023].
* ↑ Bombí-Vilaseca, Francesc. «La creació de contingut centra la cinquena edició del Creative Fest». La Vanguardia, 20-11-2021. [Consulta: 15 juny 2023].
* ↑ Rodríguez Bautista, Valeria. «Luc Loren, el influencer activista que visibiliza al colectivo LGTBIQ+» (en castellà). Hoy Magazine, 14-07-2022. [Consulta: 15 juny 2023].
* ↑ «El influencer Luc Loren, uno de los fichajes de los Premios Feroz, baja de última hora por motivos de salud» (en castellà). Yahoo, 29-01-2022. [Consulta: 15 juny 2023].
* 1 2 «Luc Loren, conocido 'influencer', víctima de una estafa telefónica: "Tened mucho cuidado"» (en castellà). Mundo Deportivo, 22-03-2023. [Consulta: 15 juny 2023].
* ↑ «Luc Loren protagonitza la primera Pride Night de PortAventura World». Diari Més, 05-06-2023. [Consulta: 15 juny 2023].
* ↑ «Luc Lorén i Lu Vargas: ser un mateix funciona». BTV, 08-11-2019. [Consulta: 15 juny 2023].
* ↑ «Els influencers Luc Loren i Pau Clavero guanyen el Premi Millor Youtuber i el Premi Millor Instagramer respectivament». Festival Zoom, 26-11-2019. [Consulta: 15 juny 2023].
* ↑ «Estos fueron los ganadores de los Premios Ídolo 2023: Laura Escanes, Lola Lolita, Dani Fernández» (en castellà). 20minutos, 10-03-2023. [Consulta: 15 juny 2023].
* ↑ «Luc Loren: «Barcelona es una de las ciudades más seguras del mundo a nivel LGTBI»» (en castellà). La Futura Channel, 27-02-2023. [Consulta: 15 juny 2023].

## Enllaços externs

* Entrevista conjunta amb Judit Neddermann al Zona Franca